- મુંબઈ પોલીસ શહાજી ઉમાપે જણાવ્યું કે, 11મેના રોજ બપોરે 3 વાગે ગોવંડીના નટવર પારેખ કમ્પાઉન્ડના બ્લોક નંબર 1 પાસેથી એક બ્લુ કલરના ડ્રમમાંથી એક અજાણી મહિલાની લાશ મળી આવી છે. તે મહિલાની ઉંમર 40 વર્ષ હોય તેવું માનવામાં આવે છે. પોલીસને માહિતી મળતાં જ તેઓ ઘટના સ્થળે પહોંચી ગયા હતા. પ્રાથમિક તપાસ પછી પોલીસે અજાણ્યા શખ્સ સામે ફરિયાદ નોંધીને તપાસ શરૂ કરી દીધી હતી. પરંતુ ઘણાં દિવસની તપાસ પછી પણ પોલીસને સફળતા મળી નહતી. અંતે પોલીસે લાશનું રહસ્ય ખોલવા માટે 6 અલગ અલગ ટીમ બનાવી હતી. તેમાં શિવાજી નગર સિવાય તિલક નગર, ચેમ્બુર અને મુલુંડ પોલીસ થાણેના અધિકારીઓને સામેલ કરવામાં આવ્યા હતા.